《汨汨》
明代·郑善夫

汨汨伤秋鬓，依依欲暮年。钓矶沧海上，布被白湖边。

避地亲朋弃，忧时梦寐牵。无家杜陵老，且结草堂缘。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。